CELEX: 62016TA0551
Language: hr
Date: 2017-10-25 00:00:00
Title: Predmet T-551/16: Presuda Općeg suda od 25. listopada 2017. – Lucaccioni protiv Komisije („Javna služba — Dužnosnici — Izloženost azbestu i drugim tvarima — Profesionalna bolest — Članak 73. Pravilnika o osoblju — Zajednička pravila o osiguranju od rizika nesreće i profesionalne bolesti — Članak 14. — Članak 266. UFEU-a — Zlouporaba ovlasti — Liječničko povjerenstvo — Načelo kolegijalnosti — Povreda mandata liječničkog povjerenstva — Obveza obrazlaganja — Tužba za naknadu štete — Trajanje postupka — Neimovinska šteta”)

11.12.2017   
            
            
               HR
            
            
               Službeni list Europske unije
            
            
               C 424/32
            
         Presuda Općeg suda od 25. listopada 2017. – Lucaccioni protiv Komisije
   (Predmet T-551/16) (1)
   
   ((„Javna služba - Dužnosnici - Izloženost azbestu i drugim tvarima - Profesionalna bolest - Članak 73. Pravilnika o osoblju - Zajednička pravila o osiguranju od rizika nesreće i profesionalne bolesti - Članak 14. - Članak 266. UFEU-a - Zlouporaba ovlasti - Liječničko povjerenstvo - Načelo kolegijalnosti - Povreda mandata liječničkog povjerenstva - Obveza obrazlaganja - Tužba za naknadu štete - Trajanje postupka - Neimovinska šteta”))
   (2017/C 424/46)
   Jezik postupka: talijanski
   
      Stranke
   
   
      Tužitelj: Arnaldo Lucaccioni (San Benedetto del Tronto, Italija) (zastupnici: M. Velardo, zatim L. Gialluca, odvjetnici)
   
      Tuženik: Europska komisija (zastupnici: T. Bohr i G. Gattinara, agenti, uz asistenciju A. Dal Ferra, odvjetnika)
   
      Predmet
   
   Zahtjev koji se temelji na članku 270. UFEU-a i kojim se traži, s jedne strane, poništenje Komisijine odluke od 26. lipnja 2014. kojom je tužitelju, na temelju njegova zahtjeva od 7. lipnja 2000., dodijeljeno povećanje od samo 20 % naknade predviđene člankom 14. Zajedničkih pravila o osiguranju od rizika nesreće i profesionalne bolesti dužnosnika Europskih zajednica, i, s druge strane, naknada neimovinske štete koju je tužitelj navodno pretrpio.
   
      Izreka
   
   
               1.
            
            
               Poništava se odluka Europske komisije od 26. lipnja 2014. kojom se Arnaldu Lucaccioniju dodjeljuje povećanje od 20 % naknade s osnove članka 14. Zajedničkih pravila o osiguranju od rizika nesreće i profesionalne bolesti dužnosnika Europskih zajednica.
            
         
               2.
            
            
               Komisiji se nalaže da A. Lucaccioniju isplati 5 000 eura na ime naknade prouzrokovane mu neimovinske štete.
            
         
               3.
            
            
               U preostalom dijelu tužba se odbija.
            
         
               4.
            
            
               Komisiji se nalaže snošenje troškova.
            
         
      (1)  SL C 279, 24. 8. 2015. (predmet prvotno upisan pred Službeničkim sudom Europske unije pod brojem F-74/15 i prenesen Općem sudu Europske unije 1. 9. 2016.)